หนุ่มก่อสร้างผูกคอดับ เครียดโควิดระบาดทำตกงาน รอเงิน 5 พันแต่ก็ไม่มา 
หนุ่มก่อสร้างวัย 31 ปี เครียดจัดตกงานเพราะโควิด ผูกคอลาโลก หลังรอเงินเราไม่ทิ้งกัน 5 พันบาท แต่ก็ยังไม่มา พบเป็นเสาหลักหาเลี้ยงแม่เมื่อวันที่ 26 เม.ย.63 พ.ต.ท.เข็มเพชร ประชาจิตกุล สว. (สอบสวน) สภ.พล จ.ขอนแก่น รับแจ้งว่ามีคนผูกคอตายที่บ้านแห่งหนึ่งใน ต.โจดหนองแก ภายหลังรับแจ้งจึงรายงานให้ผู้บังคับบัญชาทราบตามลำดับชั้น และประสานแพทย์เวร รพ.พล ร่วมชันสูตรศพผู้ตายยังบ้านที่เกิดเหตุทั้งนี้ ที่เกิดเหตุพบว่าบ้านหลังดังกล่าวเป็นบ้านไม้ยกพื้นสูง ด้านล่างล้อมรอบตัวบ้านด้วยสังกะสี ภายในห้องน้ำชั้นล่างของบ้านพบศพผู้ตายสวมเสื้อกีฬาฟุตบอลสีแดง ใส่กางเกงยีนส์ขายาว ผูกคอเสียชีวิตไม่เกิน 6 ชม. ร่างกายไม่พบร่องรอยการถูกทำร้าย ทราบชื่อนายพิฑูรย์ สีชา อายุ 31 ปีนางอำพร มารดาผู้เสียชีวิต เล่าว่า ลูกชายเป็นช่างก่อสร้าง และทำงานกับน้าชายซึ่งมีอาชีพรับเหมาก่อสร้างมาตลอด และเป็นคนหารายได้เลี้ยงมารดา แต่ช่วงไวรัสโควิด-19 ระบาด น้าชายที่เคยรับเหมาก่อสร้างก็ไม่มีงานทำ ลูกชายก็ตกงานไปด้วย และทราบว่าลูกชายได้ลงทะเบียนรับเงินเยียวยาของรัฐบาล 5000 บาท และก็รอมาเรื่อยๆ กระทั่งเมื่อ 3-4 วันที่ผ่านมา ลูกชายเงียบไม่พูดไม่คุย ไม่กินข้าวโดยก่อนจะพบศพลูกชาย มารดาออกไปทำธุระตั้งแต่เช้า ขากลับแวะซื้อขนมจีนมาให้ลูกชายกิน มาถึงบ้านประมาณ 10.00 น. ไม่เห็นลูกชาย จึงตะโกนเรียก และเดินหาตามห้องนอนชั้นบน ชั้นล่างก็ไม่พบ และเห็นประตูห้องน้ำปิดอยู่ เมื่อเปิดประตูออกก็พบว่าลูกชายผูกคอตายเป็นศพห้อยอยู่กับขื่อห้องน้ำแล้ว จึงรีบแจ้งผู้ใหญ่บ้านและญาติพี่น้องทันทีเบื้องต้นมารดาและญาติพี่น้องไม่ติดใจในการตาย เพราะเชื่อว่าผู้ตายอาจจะเกิดความเครียดที่ช่วงไวรัสโควิด-19 ระบาด ไม่มีงานทำ ไม่มีรายได้ จนคิดสั้นผูกคอตาย จึงได้มอบศพให้ญาตินำไปบำเพ็ญกุศลตามประเพณีทั้งนี้ ขอแสดงความเสียใจกับครอบครัวมา ณ ที่นี้ สำหรับผู้ต้องการความช่วยเหลือเบื้องต้นสามารถติดต่อไปได้ที่สายด่วนรัฐบาลโทร 1111 ศูนย์ดำรงธรรมโทร 1567 ศูนย์ช่วยเหลือสังคมโทร 1300 ส่วนผู้ที่ต้องการคำปรึกษาทางสุขภาพจิตโทร 1323
หนุ่มก่อสร้างวัย 31 ปี เครียดจัดตกงานเพราะโควิด ผูกคอลาโลก หลังรอเงินเราไม่ทิ้งกัน 5 พันบาท แต่ก็ยังไม่มา พบเป็นเสาหลักหาเลี้ยงแม่ 
เราไม่ทิ้งกัน,ฆ่าตัวตาย,โควิด-19,เครียด,ขอนแก่น,ข่าวทั่วไป